Diari Oficial de la Generalitat Valenciana


Sumari del DOGV 6379, del 19-10-2010 (2010/11910)

RESOLUCIÓ de 6 d'octubre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la denominació d'origen protegida Kaki Ribera del Xúquer.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6379

Data del DOGV
:   19-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11327


Data del document
:   06-10-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * fruit
    * denominació d'origen
    * producte agrícola

RESOLUCIÓ de 6 d'octubre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la denominació d'origen protegida Kaki Ribera del Xúquer. [2010/11627]  
Sol·licitada, pel Consell Regulador de la Denominació d'Origen Protegida Kaki Ribera del Xúquer, la modificació del seu plec de condicions que no requerix la modificació del document únic davant de la Direcció General de Comercialització de la Conselleria d'Agricultura, Pesca i Alimentació, és procedent la seua tramitació d'acord amb allò que es preveu en el Reglament (CE) 510/2006, de 20 de març de 2006, del Consell, sobre la protecció de les indicacions geogràfiques i de les denominacions d'origen dels productes agrícoles i alimentaris, i conforme al procediment que es preveu en el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre Comunitari de la Denominacions d'Origen Protegides i de les Indicacions Geogràfiques Protegides i l'oposició a estes.  
D'acord amb allò que es preveu en l'article 6 del Reial Decret 1069/2007, de 27 de juliol, abans esmentat, en el Butlletí Oficial de l'Estat número 182, de 28 de juliol de 2010, es va publicar un anunci de la Direcció General de Comercialització per mitjà del qual es feia pública la sol·licitud de modificació del plec de condicions de la denominació d'origen protegida Kaki Ribera del Xúquer, i termini de dos mesos perquè qualsevol persona física o jurídica establida o resident a Espanya, els legítims drets o interessos de la qual considere afectats, formule oposició a l'esmentada modificació. Transcorregut el termini concedit a este efecte no s'ha presentat cap escrit d'oposició.  
Una vegada finalitzats els tràmits anteriors i vist l'informe emés per la Direcció General de Comercialització que entén que la sol·licitud de modificació complix les condicions que s'establixen en el Reglament (CE) 510/2006, de 20 de març, del Consell, i de conformitat amb l'article 9 del Reial Decret 1069/2007, de 27 de juliol, és procedent adoptar una decisió favorable que aprove l'esmentada modificació del plec de condicions, i també fer-la pública juntament amb el plec de condicions actualitzat.  
Per allò que s'ha exposat, sobre la base de les competències atribuïdes a esta Conselleria en matèria d'agricultura i alimentació, article 11 del Decret 7/2007, de 28 de juny, del president de la Generalitat, i vista la proposta de la directora general de Comercialització, en l'exercici de les funcions que tinc atribuïdes d'acord amb allò que s'establix en l'article 28 de la Llei 5/1983, de 30 de desembre, del Consell, resolc:  
Primer  
Adoptar i fer pública la decisió favorable de la modificació del plec de condicions de la denominació d'origen protegida Kaki Ribera del Xúquer anunciada en el Butlletí Oficial de l'Estat número 182, de 28 de juliol de 2010, una vegada comprovat que complix els requisits del Reglament (CE) número 510/2006, de 20 de març de 2006, del Consell, sobre la protecció de les indicacions geogràfiques i de les denominacions d'origen dels productes agrícoles i alimentaris, i la resta de disposicions adoptades per a la seua aplicació.  
Segon  
Publicar la versió del plec de condicions en què s'ha basat esta decisió favorable en la pàgina web de la Conselleria d'Agricultura, Pesca i Alimentació: .  
Este acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la seua notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 6 d'octubre de 2010.- La consellera d'Agricultura, Pesca i Alimentació: Maritina Hernández Miñana.